KOMISSION ASETUS (EY) N:o 1740/97,
annettu 5 päivänä syyskuuta 1997,
yksityiskohtaisista säännöistä puuvillan tukijärjestelmän soveltamisesta annetun asetuksen (ETY) N:o 1201/89 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan N:o 4, sellaisena kuin se on viimeksi muutettuna neuvoston asetuksella (EY) N:o 1553/95 (1),
ottaa huomioon Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87 (2), sellaisena kuin se on viimeksi muutettuna asetuksella (EY) N:o 1553/95, ja erityisesti sen 2 artiklan 4 kohdan,
ottaa huomioon puuvillan tukijärjestelmän yleisistä säännöistä ja asetuksen (ETY) N:o 2169/81 kumoamisesta 29 päivänä kesäkuuta 1995 annetun neuvoston asetuksen (EY) N:o 1554/95 (3), sellaisena kuin se on muutettuna asetuksella (EY) N:o 1584/96 (4), ja erityisesti sen 11 artiklan 1 kohdan,
sekä katsoo, että
komission asetuksessa (ETY) N:o 1201/89 (5), sellaisena kuin se on viimeksi muutettuna asetuksella (EY) N:o 1645/96 (6), säädetään puuvillan tukijärjestelmän soveltamista koskevista yksityiskohtaisista säännöistä; järjestelmän hallinnan ja valvonnan vahvistamiseksi sekä samasta alasta kahteen kertaan suoritettavien maksujen uhan välttämiseksi järjestelmään on syytä lisätä tiettyjä yhdennetyn hallinto- ja valvontajärjestelmään liittyviä säännöksiä,
erityisesti kylvettyjen alojen ilmoitusten jättö olisi yhdenmukaistettava yhdennetyn valvontajärjestelmän yhteydessä säädettyjen yksityiskohtaisten sääntöjen kanssa; kylvettyjen alojen tunnistaminen on tehtävä yhdennetyn valvontajärjestelmän mukaisesti; jäsenvaltioiden suorittamaan valvontaan on syytä lisätä toimenpide, johon kuuluu ristiintarkastukset yhdennetyn valvontajärjestelmän osana säädetyn järjestelmän kanssa,
asetuksen (ETY) N:o 1201/89 9 artiklan 2 kohdassa säädetään valvontaanasettamishakemuksen viimeisestä jättöpäivästä; sen välttämiseksi, että tuottajat pidättäytyvät liian pitkään toimittamasta puuvillaa, josta siemeniä ei ole poistettu, ja toimittamatta jättämisestä johtuvan varastoidun tuotteen laadun huononemisen estämiseksi olisi annettava jäsenvaltiolle mahdollisuus vahvistaa päivämäärää aikaisemmaksi,
asetuksen (ETY) N:o 1201/89 9 artiklan 8 kohdassa säädetään mahdollisuudesta myöntää toimijoille heidän pyynnöstään tukiennakkoa tietyin edellytyksin; selkiyttämisen vuoksi olisi täsmennettävä ennakon laskemista koskevat yksityiskohtaiset säännöt silloin kun tuki koskee useita eri päivämäärinä toteutettuja valvontaanasettamisia,
asetuksen (ETY) N:o 1201/89 14 artiklan 1 kohdassa säädetään kuluvaan markkinointivuoteen liittyvien tietojen vuosittaisen ilmoituksen määräpäiväksi 15 päivä elokuuta; tietojen saattamiseksi käytännöllisemmiksi alan hallinnon kannalta mainittua päivämäärää olisi aikaistettava; samassa säännöksessä säädetään myös seuraavaa markkinointivuotta koskevan kylvetyn alan vuosittaisen ilmoituksen määräpäiväksi 15 elokuuta; järjestelmän moitteettoman toiminnan helpottamiseksi ilmoitukseen olisi lisättävä tieto arvioidusta tuotannosta,
asetuksen (ETY) N:o 1201/89 15 artiklan toisessa alakohdassa säädetään mahdollisuudesta vahvistaa ennakolta tukea koskeva maatalouden muuntokurssi, kyseistä säännöstä ei voida soveltaa kuin tiettyjen tarkkojen edellytysten mukaisesti, erityisesti maatalousalalla käytettävien muuntokurssien vahvistamista ja soveltamista koskevista yksityiskohtaisista säännöistä 30 päivänä huhtikuuta 1993 annetun komission asetuksen (ETY) N:o 1068/93 (7), sellaisena kuin se on viimeksi muutettuna asetuksella (EY) N:o 1482/96 (8), 13-17 artiklassa tarkoitetun tuen ennakkovahvistamisjärjestelmän mukaisesti; mainitun järjestelmän lakkauttamisen vuoksi puuvilla-alalla olisi myös lakkautettava vihreän kurssin vahvistaminen ennakolta,
asetuksen (ETY) N:o 1201/89 liitteessä B vahvistetaan puuvillan, josta siemenet on poistettu, painon mukauttamisesta kuidun laatuperusteiden mukaan; yhdenmukaistamisen vuoksi laatuperusteet olisi saatettava mainituin mukautuksin samanlaisiksi kuin maailmanmarkkinoilla käytettävät perusteet, ja
tässä asetuksessa säädetyt toimenpiteet ovat hampun ja pellavan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1201/89 seuraavasti:
1. Korvataan 8 artiklan 1 kohta seuraavasti:
"1. Jokaisen yhteisön puuvillatuottajan on jätettävä ilmoitus puuvillan kylvetyistä aloista yhdennetyn hallinto- ja valvontajärjestelmän osana säädetyn pinta-alatuen hakemuslomakkeella joka vuosi viimeistään kyseisen jäsenvaltion ilmoituksen jättämistä varten vahvistamana päivänä. Kyseinen maalohko tai kyseiset maalohkot tunnistetaan yhdennetyssä hallinto- ja valvontajärjestelmässä määrätyn maalohkojen tunnistusjärjestelmän mukaisesti. Tuottaja jättää tarvittaessa viimeistään seuraavana 1 päivänä heinäkuuta oikaistun ilmoituksen tosiasiallisesti kylvettyjen alojen huomioon ottamiseksi."
2. Lisätään 9 artiklan 2 kohtaan alakohta ensimmäisen ja toisen alakohdan väliin seuraavasti:
"Jäsenvaltio voi kuitenkin vahvistaa uuden, edellisessä alakohdassa tarkoitettua päivämäärää aikaisemman jättöpäivän, jos kyseinen säännös ei haittaa huomattavasti alan kaupallisia toimintoja. Tässä tapauksessa jäsenvaltion on säädettävä uusi määräpäivä viimeistään 30 päivää ennen kyseistä määräpäivää ja ilmoitettava siitä välittömästi komissiolle."
3. Korvataan 9 artiklan 8 kohta seuraavasti:
"Heti valvontaanasettamisen jälkeen ja markkinointivuoden alkua seuraavasta 16 päivästä lokakuuta jäsenvaltiot myöntävät asianomaisille heidän hakemuksestaan tukiennakkoa sillä edellytyksellä, että annetaan vähintään 110 prosenttia tuen määrästä kattava vakuus. Ennakon suuruus vastaa ennakkoa, joka on voimassa valvontaanasettamista koskevana hakemuspäivänä ecuina 100:aa kiloa kohti, kerrottuna hakemuksessa tarkoitetuilla määrillä. Vakuus on annettava jossakin asetuksen (ETY) N:o 2220/85 8 artiklassa tarkoitetuista muodoista. Vakuus menetetään suhteessa maksetun ennakon määrään, joka ylittää myönnettävän tuen."
4. Korvataan 10 artiklan 2 kohdan e alakohta seuraavasti:
"e) pinta-ala hehtaareina ja aareina sekä maalohkon tai maalohkojen tunnistus yhdennetyssä hallinto- ja valvontajärjestelmässä määrätyn maalohkojen tunnistusjärjestelmän mukaisesti;"
5. Lisätään 12 artiklan 1 kohtaan f alakohta seuraavasti:
"f) ristiintarkastusten avulla, että sopimuksissa mainitut maalohkot vastaavat tuottajien pinta-alatukihakemuksissaan ilmoittamia maalohkoja."
6. Korvataan 14 artiklan 1 kohdan d alakohdassa päivämäärä "15 päivänä elokuuta" päivämäärällä "15 päivänä toukokuuta" sekä poistetaan ensimmäinen luetelmakohta.
7. Lisätään 14 artiklan 1 kohtaan e alakohta seuraavasti:
"e) viimeistään kunkin vuoden 15 päivänä elokuuta:
- kuluvan vuoden aikana kylvetyn puuvillan pinta-alat, tarvittaessa mukautettuina 8 artiklan 2 kohdan mukaisesti,
- asetuksen (EY) N:o 1554/95 5 artiklan 3 kohdassa tarkoitetun puuvillan, josta siemeniä ei ole poistettu, vastaava arvioitu tuotanto."
8. Korvataan 15 artikla seuraavasti:
"Vähimmäishintaan, tuen ennakon määrään sekä tukeen sovellettava muuntokurssi on puuvillan valvontaanasettamispäivänä voimassa oleva edustava kurssi."
9. Muutetaan liite B seuraavasti:
a) korvataan 2 kohdan ensimmäinen alakohta seuraavasti:
"Puuvillaerän, josta siemenet on poistettu, painoa sellaisenaan korotetaan 0,6 prosenttia jokaiselta vähemmän kuin 8,5 prosentin kosteuspisteen puolikkaalta ja vähennetään samalla tavalla, jos kosteuspitoisuus on korkeampi kuin 8,5 prosenttia, sanotun kuitenkaan rajoittamatta 4 kohdan soveltamista."
b) korvataan 3 kohdan 1 alakohdan taulukko seuraavasti:
TAULUKON PAIKKA
c) korvataan 3 kohdan 2 alakohdan toinen alakohta seuraavasti:
"Painoa sellaisenaan korotetaan 0,6 prosenttia jokaiselta vähemmän kuin 2,5 prosenttia olevalta epäpuhtauspisteen puolikkaalta ja vähennetään samalla tavalla, jos epäpuhtauspitoisuus on korkeampi kuin 2,5 prosenttia."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen 1 artiklan 2, 3, 8 ja 9 kohtaa sovelletaan markkinointivuodesta 1997/98.
Asetuksen 1 artiklan 1, 4, 5, 6 ja 7 kohtaa sovelletaan markkinointivuodesta 1998/99 jätettyihin pinta-alailmoituksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä syyskuuta 1997.